Cuneiform Tablet Kt 94/k 860b (AKT 6c 601)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-lá-ḫi-im qí-bi-ma um-ma i-ku-pí-a ú zu-ku-a 1 GÚ 30 ma-na AN.NA-kà ub-lu-ni ú-sà-ni-iq-šu-ma 0.5 ma-na im-ṭí 0.5 ma-na AN.NA i wa-aḫ-šu-ša-na il₅-qé-ú 7.66666 GÍN 7.5 ŠE.TA ta-dí-in KÙ.BABBAR-áp-šu 11.33333 ma-na 2.5 GÍN ŠÀ.BA 10 GÍN KÙ.BABBAR a-na ša ma-e-im ni-dí-in 11 ma-na 12.5 GÍN KÙ.BABBAR ku-nu-ki-ni šu-ḫu-bur na-áš-a-kum 24 pí-ri-kà-ni-kà ḫa-nu ub-lam ú a-na a-lá-ni ú-šé-ṣí-šu-nu ší-im-šu-nu ḫa-nu ub-ba-lá-kum i-na ša ṭup-pí-šu ša šu-ki-tim 4 ma-na KÙ.BABBAR nu-ša-áš-qí-il₅ ku-nu-ki-šu šu-ḫu-bur-ma na-áš-a-kum GÁN-lam₅ a-šu-mì šu-ki-tim-ma e-tí-iq ší-tí KÙ.BABBAR-pí-kà ša li-bi šu-ki-tim nu-ša-áš-qá-al-šu-ma iš-tí ší-im pí-ri-kà-ni-kà nu-šé-ba-lá-kum a-na a-lá-ḫi-im qí-bi-ma um-ma zu-ku-a-ma mì-šu ša a-dí 5 ḫa-am-ší-šu áš-pu-ra-ni-ma úz-ni lá ta-pá-tí a-ḫi a-ta úz-ni pè-té KÙ.BABBAR ša i-dí-a-šur ḫa-bu-lá-ni ša-qí-il₅ lá ša-qí-il₅ tí-ir-ta-kà li-li-kam-ma